Държавен вестник, бр. 64, 2012 г., стр. 15

БРОЙ  64	
Д Ъ Р Ж А В Е Н  В Е С Т Н И К 	
СТР.  15  
Настоящото Ценово допълнение е това, 
към което се препраща в Договора, което 
заедно с всички извъндоговорни задължения, 
произтичащи от или във връзка с него, следва 
да се урежда и тълкува в съответствие със 
законодателството на Англия. Термините, 
изписани с главни букви в настоящото, имат 
значенията, придадени им в Договора.
Дата: ________ 2012 г.
Република България, 
представлявана от Министъра на финансите
От: ________________________________________
Име:
Длъжност:
БНП ПАРИБА:
От: ________________________________________
Име:
Длъжност:
ЕЙЧ СИ БИ ЕС БАНК ПИ ЕЛ СИ:
От: _____________________________________________
Име:
Длъжност:
РАЙФАЙЗЕН БАНК ИНТЕРНЕШЪНЪЛ АГ:
От: _____________________________________________
Име:
Длъжност:
7767
ДОГОВОР 
за фискално агентство между Република 
България в качеството на Емитент и ДЪ 
БАНК ЪВ НЮ ЙОРК МЕЛЪН в качеството 
на Фискален агент и Платежен агент и ДЪ 
БАНК ЪВ НЮ ЙОРК МЕЛЪН (ЛЮКСЕМ­
БУРГ) С.А. в качеството на Регистратор и 
Агент по прехвърлянето относно емитирането 
на облигации на стойност до 950 000 000 евро, 
подписан на 4 юни 2012 г.
(Ратифициран със закон, приет от 41-ото На­
родно събрание на 8 юни 2012 г. – ДВ, бр. 46 
от 2012 г. В сила от 4 юни 2012 г.)
Настоящият Договор за фискално агент­
ство се сключи на 4 юни 2012 г. („Датата 
на сключване“)
между
(1) РЕПУБЛИКА БЪЛГАРИЯ, предста­
влявана от Министъра на финансите („Еми­
тентът“);
(2) ДЪ БАНК ЪВ НЮ ЙОРК МЕЛЪН 
чрез клон Лондон с адрес: пл. Канада № 1, 
гр. Лондон, Е14 5AL, Обединеното кралство, 
в качеството на Фискален агент и Платежен 
агент; и 
(3) ДЪ БАНК ЪВ НЮ ЙОРК МЕЛЪН 
(ЛЮКСЕМБУРГ) С.А. с адрес на управление 
ул. Южен Рюпер, сграда Вертиго – Поларис, 
Люксембург L-2453, в качеството на Регис­
тратор и Агент по прехвърлянето.
Като се има предвид че:
(А) Емитентът предлага емитирането на 
Облигации с обща стойност на главницата 
до 950 000 000 евро (при посочените по-долу 
условия).
(Б) В съответствие със законите на Републи­
ка България, за да бъде настоящият Договор 
обвързващ спрямо Емитента, той следва да 
бъде (i) подписан от Министъра на финанси­
те на Република България („Министърът на 
финансите“) и (ii) ратифициран от Народното 
събрание на Република България със Закон 
за ратификация (както е дефиниран по-долу), 
който Закон за ратификация да е подпечатан 
с печата на Президента на Република Бъл­
гария и публикуван в „Държавен вестник“ 
(съвкупно – „Парламентарните процедури“). 
След приключване на Парламентарните 
процедури настоящият Договор ще бъде пуб­
ликуван в „Държавен вестник“ единствено с 
информативна цел.
(В) Облигациите ще бъдат емитирани като 
поименни ценни книжа, всяка с номинална 
стойност 100 000 евро или с по-голяма стой­
ност, кратна на 1000 евро. Облигациите ще 
бъдат удостоверени с глобален поименен сер­
тификат за облигации („Глобален сертификат за 
Облигациите“), записан на името на номинален 
представител и депозирани в Общия попечи­
тел при „Юроклиър Банк“ СА/НВ (Euroclear 
Bank SA/NV) („Юроклиър“) и „Клиърстрийм 
Банкинг“, сосиете аноним (Clearstream Banking, 
société anonyme). Индивидуални сертификати 
за облигации (наричани заедно с Глобалния 
сертификат за Облигациите „Сертификатите 
за Облигации“), удостоверяващи държането 
на Облигации, ще се предоставят само при 
определени ограничени обстоятелства. На­
мерението на страните е Облигациите да 
се държат по начин, който позволява те да 
отговарят на изискванията за изпълнение на 
операции в Евросистемата (Eurosystem).
(Г) Облигациите ще бъдат предлагани и 
продавани извън САЩ при съобразяване на 
изискванията на Регламент S („Регламент S“), 
издаден в приложение на Закона за ценните 
книжа на САЩ от 1933 г., както е изменян 
и допълван („Законът за ценните книжа“); 
Облигациите не може и не следва да бъдат 
предлагани, продавани или доставяни на 
територията на САЩ или на – съответно за 
сметка или в полза на – Лица от САЩ, освен 
при спазване на изключения от изискването 
за регистрация съгласно Закона за ценните 
книжа или в рамките на сделка, която е извън 
предмета на същите изисквания.
(Д) Във връзка с Облигациите – доколкото 
ще бъдат удостоверявани с Глобалния сертифи­
кат за Облигациите – на или около датата на 
сключване на настоящия договор Емитентът 
ще сключи Акт за поемане на задължения 
(наричано заедно с неговите изменения и 
допълнения „Акт за поемане на задължения“).